钦定古今图书集成/明伦汇编/闺媛典/第320卷 > 皇清五十三 > 张大经妻孔氏
## 钦定古今图书集成/明伦汇编/闺媛典/第320卷 > 皇清五十三 > 张大经妻孔氏

按《海盐县志》：“孔氏，张大经妻。经亡，无恒产，氏以纺织抚孤。”胝拮据，寒暑无间，伏腊烝尝不苟。婚丧必以礼，长斋绣佛五十馀年。一日，见风吹叶落，慨然自叹曰：“秋深矣！”即命媳具汤沐浴，整衣趺坐，诫之曰：“我死若自为坎埋之，毋举哀以乱吾神，毋妄费以逾尔分。”遂合掌而逝，年七十有八。